Knysna Manor House | LekkeSlaap
Knysna Manor Guethouse is op die Tuinroete geleë en is 'n bekoorlike Victoriaanse herehuis wat omskep is in 'n moderne gastehuis. Dit is 'n wonderlike B&B wat die sjarme van die oorspronklike gebou met moderne geriewe versmelt het. Dit is geskik vir sakereisigers en toeriste en die personeel sal verseker dat daar aan al jou behoeftes voldoen word.
Knysna Manor is die ideale keuse vir verblyf in Knysna met 13 en suite-kamers wat gemeubileer en toegerus is met moderne geriewe soos verwarmers, waaiers, ekstra komberse, haardroërs (op versoek) en tee- en koffiemaakgeriewe. Omdat die gebou oud is, is gratis WiFi net in gemeenskaplike gedeeltes van die gebou en sekere kamers beskikbaar.
Die gastehuis het 'n dek wat asemrowende uitsigte oor die Knysna-riviermonding bied. Dit is 'n stil plekkie waar jy jou dag kan afsluit na jy heerlik in Knysna en die omliggende gebied rondgerits het.
Knysna is na aan 'n verskeidenheid doendinge en besienswaardighede wat insluit: die pragtige Tsitsikamma Nasionale Park, Wilderness, Oudtshoorn, George en Plettenbergbaai.
Knysna Manor is liefderik gerestoureer en in die middedorp geleë, net 2 minute se stap van die plaaslike winkels en banke af en slegs 5 minute se stap van die beroemde Knysna-waterfront af.